钦定古今图书集成/明伦汇编/闺媛典/第304卷 > 皇清三十七 > 苟自新妻常氏
## 钦定古今图书集成/明伦汇编/闺媛典/第304卷 > 皇清三十七 > 苟自新妻常氏

按《凤翔县志》：“常氏，诸生苟自新妻。归三年夫没，勺水不入口者七日，哀毁骨立，独居一室，言笑不闻。服阕，蔬食自甘，事翁姑以孝闻。抚未三岁子，恩养备至。稍长，教以诗书。寻补弟子员，克世其家。氏称未亡人三十八年，乡里称其苦节，公举旌表。”